cyanic-selkie/wikianc huggingface dataset:
Den sosialistiske liga (Storbritannia, 1885)
William Morris ble imidlertid skuffet over partiets labre oppslutning. Etter 6 måneder hadde den sosialistiske liga bare 230 medlemmer, fordelt på 8 avdelinger. Storbritannias økonomiske problemer på 1880-tallet førte imidlertid til økt interesse for partiet, og i januar 1887 hadde det 550 medlemmer. Mange av medlemmene var likevel arbeidsledige og hadde ikke råd til å betale abonnementet på partiets avis; dessuten var bare 280 medlemmer istand til å betale medlemsavgiften.
I 1887 opprettet den arbeidsledige håndverkeren John Bruce Glasier en avdeling i Glasgow. I løpet av noen få måneder fikk den 53 medlemmer. Da Glasier organiserte et åpent, utendørs folkemøte i byen, hadde han bortimot 20 000 tilhørere. Den sosialistiske liga fortsatte å vokse og hadde i 1895 mer enn 10 700 medlemmer.
Partiet tiltrakk seg også mange syndikalister, som fikk økt oppslutning tidlig på 1890-tallet. Dette førte til at enkelte av grunnleggerne forlot den sosialistiske liga, enten ved å vende tilbake til Den sosialdemokratiske føderasjon eller ved å tilslutte seg det nye Independent Labour Party.
Den sosialistiske liga fortsatte imidlertid å være aktiv inntil partiet ble nedlagt i 1901. På dette tidspunktet hadde partiet mer enn 6000 medlemmer.
Mississippi State University
Mississippi State University  er et delstatseid universitet i campusbyen Mississippi State ved Starkville 37 km vest for Columbus i delstaten Mississippi, USA.
Historie
Det ble grunnlagt i 1878 som The Agricultural and Mechanical College of the State of Mississippi (eller Mississippi A&M), og var en av land-grant-skolene som fikk tildelt grunn etter atv Kongressen vedtok Morrill Act i 1862. Kongressen la også til rette for en «Agricultural Experiment Station» her i 1888.
Noen av milepælene i utviklingen var:
Veterinærskolen ved MSU er den største under ett tak i USA.
Studier og skoler
Ved universitetet var det 16 206 studenter og 1 032 vitenskapelig ansatte i 2006, og samme året var skolepengene US$ 4 596 for studenter folkeregistrert i Mississippi. Undervisningen gis opp til doktorgradsnivå.
I dag består MSU av følgende colleger og skoler:
Den jemenittiske revolusjon
Opprøret i Jemen i 2011-12 (arabisk: ; al-Lāħtaġāġāt al-Yamanīyah 2011-2012) eller den jemenittiske revolusjon er en pågående konflikt siden januar 2011 i det fattige, sørarabiske landet Jemen. Det er regnet som en del av opprøret i den arabiske verden i 2011, også kalt den arabiske vår, som startet med den tunisiske revolusjon i 2011. I demonstrasjonenes tidlige fase i Jemen var det rettet mot arbeidsløshet, økonomiske forhold og korrupsjon og også mot myndighetenes forslag om å gjøre endringer i Jemens grunnlov. Siden økte protestantene sine krav slik at de også inkluderte at daværende president ʿAlī Abdullāh Ṣāliḥ måtte gå av. Massedesertering fra militæret og fra Ṣāliḥs regjering har ført til at store deler av landet nå er utenfor regjeringens kontroll, og opprørerne har sverget å motsette seg dens autoritet.
27. januar 2011 fant en omfattende demonstrasjon med flere enn 16.000 deltagere del i Sana. 2. februar erklærte president Ṣāliḥ at han ikke ville forsøke å bli gjenvalgt ved det neste presidentvalget i 2013 og at han ikke ville overføre makten til sin sønn. 3. februar demonstrerte 20.000 mennesker i Sana, mens andre demonstrasjoner fant sted i Aden på en «vredesdag» etterspurt av Tawakul Karmān (som senere samme år var en av vinnerne av Nobels fredspris), mens soldater og væpnede medlemmer av den allmenne folkekongressen og mange demonstranter deltok i en pro-regjeringsdemonstrasjon i Sana. På en «sinnefredag» 18. februar demonstrerte flere titusener jemenitter i Sana, Aden‎ og Taʿizz‎. På en «fredag uten en vei tilbake» 11. mars ble anti-Ṣāliḥ demonstrasjoner holdt i Sana, hvor tre mennesker ble drept. Andre demonstrasjoner ble holdt i andre byer, inkludert al-Mukallā, hvor én ble drept. 18. mars ble demonstrantene i Sana beskutt slik at atten døde, noe som førte til mange deserteringer og resignasjoner fra militæret og regjeringens støttespillere.
23. april godtok Ṣāliḥ et forslag som inkluderte at han skulle gå av og gi makten videre til sin vara innen tredve dager. Denne avtalen inkluderte immunitet for Ṣāliḥ og hans familie, og at opposisjonen skulle stoppe sine demonstrasjoner og gå inn i en samlingsregjering med Ṣāliḥs parti. Etter at de først nektet å gå med på avtalen gikk opposisjonen med på den 2. mai, men Ṣāliḥ undertegnet ikke avtalen, og opposisjonen har nektet å godta et forslag som Ṣāliḥs øverste partioffiserer har undertegnet i stedet for ham.
To måneder senere, 23. november, undertegnet Ṣāliḥ en maktoverføringsavtale arrangert av Golfrådet i ar-Riyāḍ (en politisk og økonomisk organisasjon som inkluderer seks av landene på Den arabiske halvøy, men ikke Jemen) som innebar at han skulle gi fra seg makten innen tre måneder (innen én måned skulle han gi fra seg den gi fra seg den reelle makta), noe som i så fall ville blitt slutten på hans trettitre år lange styre. Avtalen ble godtatt av deler av opposisjonen, men ḥūṯiene, en zaydisk opprørsgruppe som har hatt framgang under protestene, avslo den. Visepresident Hadi overtok 23. november igjen stillingen som fungerende president, mens Ṣāliḥ da ennå ikke hadde frasagt seg den offisielle stillingen.
Avtalen innebærer ikke at Ṣāliḥ skal stilles for rettet for måten han har håndtert opprøret på, og det har vært store demonstrasjoner som krevde at han skulle bli stilt for retten. 11. desember samlet flere hundre tusen demonstranter seg i Sana for å kreve at Ṣāliḥ ble stilt for retten. 24. desember ankom 100.000 demonstranter Sana fra Taʿizz i en marsj for å kreve en rettssak, men de ble møtt av Ṣāliḥ-lojalister og elitesoldater, og minst ni demonstranter ble drept. 21. januar godkjente Jemens nasjonalforsamling immunitetsavtalen, og de al-Hadi foreslo som presidentkandidat.
21. februar 2012 ble det avholdt et presidentvalg i Jemen, som en del av maktoverføringsavtalen, med al-Hadi som eneste kandidat, som dermed ble landets nye president etter Ṣāliḥ, som da allerede hadde forlatt Jemen og dratt til USA, visstnok av medisinske årsaker. Han skal nå ha søkt om eksil i Oman. Det eneste alternativet i valget var å stemme for al-Hadi som president, og 99 prosent av de 6,6 millioner avgitte stemmene var for al-Hadi. De gjenværende 25.000 stemmene var ifølge regjeringen "invalide." 25. februar ble al-Hadi formelt innsatt som Jemens andre president, men stemningen var spendt, med statsminister Muḥammad Basindawa (som overtok etter ʿAli Muḥammad Muġawar i desember) som boikotta seremonien og med protester i gatene. Ṣāliḥ har sagt han vil støtte Jemens nye president i den «kompliserte og vanskelige perioden» landet går inn i (med al-Qāʿidah som kontrollerer flere byer sør i landet), men mange mener fremdeles det er Ṣāliḥ som har kontrollen over landets politikk. Få timer etter al-Hadi ble tatt i et ble det utført en terroraksjon ved et presidentpalass i Sør-Jemen hvor tjuefem mennesker døde. Al-Qāʿidah påtok seg ansvaret for bombinga.
Så langt (mars 2012) har minst 2000 mennesker blitt drept i opprøret og over 22 000 blitt såret. Minst 1000 har også blitt arrestert.
Liste over forbundspresidenter (Sveits)
Listen over forbundspresidenter i Sveits (1848-d.d.) omfatter presiderende medlemmer av Forbundsrådet, som er Sveits' regjering. Presidenten velges av Sveits' samlede parlament, kalt Forbundsrådet, og skjer for ett år av gangen.
Forbundspresidenten leder møtene i Forbundsrådet og tar seg av representasjonsplikter. Innehaveren av vervet forbundspresident er primus inter pares. Han eller hun har således ingen myndighet over de andre rådsmedlemmene, og fortsetter å lede et departement.
Tradisjonelt roterer ansvaret blant medlemmene etter senioritet, og forrige årets visepresident rykker opp som president.
«Thor kører sine bukke»
«Thor kører sine bukke» eller «Thor i kamp med jætterne» er en skulpturgruppe av den danske billedhuggeren Carl Bonnesen  (1868–1933) på Carlsberg Bryghus i København.
Bonnesens første skisse av monumenter over den norrøne tordenguden Tor ble modellert i forbindelse med en konkurranse om en springvannsgruppe til plassen ved Videnskabernes Selskab, utskrevet av brygger Carl Jacobsen i 1891. Konkurransen ble imidlertid vunnet av Anders Bundgaard med «Gefionspringvannet», som siden fikk en plassering ved Langelinie.
I 1902 tok allikevel Carl Jacobsen initiativ til utførelsen av Bonnesens gruppe, i stort format og i kobber. Det ble kunstsmeden Viggo Hansen som fikk det vanskelige arbeidet med å hamre figurene ut i kobberplater. Den ferdige figurgruppen ble oppstilt i 1906, på taket av Carlsbergbryggeriets nye brygghus, 4 meter høy og 4 og en halv meter bred. Tor ses i vilt ritt med hammeren Mjølner i hånden og med bukkene Tanngrisner og Tanngnjost foran, mens jettene (jotnene) vrir seg i grimaser under.
Harald Horn
Harald Horn er en litterær figur, som er litteraturkritiker og dr. phil., og som opptrer i flere av Hans Scherfigs bøker, bl.a. Det forsømte forår, Idealister og Frydenholm. I førstnevnte bok fremgår det at Horn egentlig selv gjerne ville vært dikter, i det minste i sin ungdom.
Med denne figuren forsøker Scherfig å portrettere en typisk konservativ dansk intellektuell, som ofte fremstilles som småborgerlig og patetisk.
Middelalderfestivalen
Middelalderfestivalen arrangeres flere steder i Norge:
I tillegg er det en rekke liknende festivaler i andre europeiske land.
Framfeltet
Framfeltet er et oljefelt i Nordsjøen som egentlig består av de to feltene Fram Vest og Fram Øst som ble oppdaget i 1992. Feltene er bygd ut med installasjoner på havbunnen og disse er tilknyttet Troll C-plattformen. Fram Vest begynte produksjon i 2003 og Fram Øst i 2006.
Åmmeberg
Åmmeberg er et tettsted i Askersund kommune i Örebro län i landskapet Närke i Sverige. I 2010 hadde tettstedet 590 innbyggere.
Alfred Christian Dahl
Alfred Christian Dahl (født 28. april 1857 i Veblungsnes, død 18. mars 1940 i Oslo ) var en norsk arkitekt som er kjent for en rekke tegninger av kirker. Dahl ble utdannet ved den bygningstekniske linjen på Trondhjems Tekniske Læreanstalt i perioden 1874 til 1879, før han dro videre til Berlin og Königlich Technische Hochschule hvor han studerte i perioden 1885 til 1888. Etter å ha arbeidet som arkitektstudent i både Kristiania og Liverpool begynte han med egen praksis i Kristiania hvor han tegnet flere boliggårder, Filtvet kirke i laftet tømmer i 1894 samt gravkapellet på Vestre gravlund i 1902. I denne perioden hadde han også Arnstein Arneberg som assistent.
Dahl tegnet også flere kirker i østlandsområdet som Åros kirke, Bingen kapell og Grua kirke. I 1904 etablerte han arkitektkontoret Michalsen & Dahl sammen med Carl Michalsen i Ålesund, hvor de bemerket seg som et av de viktigste arkitektkontorene i gjenreisningen etter bybrannen med rundt 20 bygninger i ulik jugendstil og senhistorisme.
Åsbro
Åsbro er et tettsted i Askersund kommune i Örebro län i landskapet Närke i Sverige. I 2010 hadde tettstedet 1 164 innbyggere.
Rione
Rione (flertall: rioni) brukes i Italia som betegnelse på en bydel. Ordet kommer fra latin regio.
Romas rioni er resultatet av den inndeling i regiones som fant sted allerede i det 4. århundre f.Kr. I dagens Roma har rioni ikke lenger noen administrativ funksjon, men navnene lever videre som bydelsbetegnelser.
I enkelte andre italienske byer kan rione brukes om administrative bydeler.
Charlotte Hornets
Charlotte Hornets er et profesjonelt amerikansk basketballag basert i Charlotte i Nord-Carolina, og konkurrerer i NBA-ligaen. De spiller i Sørøst Divisjonen i Østkonferansen. Lagets majoritets eier er NBA legenden Michael Jordan, som overtok aksjemajoriteten i 2010. Hornets spiller sine hjemmekampene i Time Warner Cable Arena.
Den opprinnelige Hornets franschisen ble etablert i 1988 som et utvidelselag. George Shinn, som var daværende eier, omplasserte laget til New Orleans etter 2001-02 sesongen, som ble omdøpt til New Orleans Hornets. I 2004 etablerte NBA enda et nytt ekspansjonslag som ble plassert i Charlotte, med navnet Charlotte Bobcats. I 2013 kunngjorde New Orleans Hornets at franschisen ønsket sin egen historie og folkevalgt navn. Dette resulterte til navnet New Orleans Pelicans, og Charlotte fikk tilbake navnet Hornets, logo og offisiell historie fra 1988-2002 tilbake. Charlotte Bobcats ble offisielt omdøpt Charlotte Hornets for 2014-15 NBA-sesongen.
1985–1988: Hornets opphav
I 1985 bestod NBA av 23 lag, og det var planlagt ekspansjon til fire lag innen 1988-1989 sesongen. George Shinn, en entreprenør fra Kannapolis, North Carolina, ønsket å bringe et NBA-lag til Charlotte. Han satt sammen en gruppe av fremtredende lokale forretningsmenn til å lokke NBA med den potensielle franchisen. Charlotte hadde lenge vært en sentrum for college basketball. Charlotte var også en av de raskest voksende byene i USA, og var tidligere en av de tre-i-statlige regionale hjem til den amerikanske basketballforeningens Carolina Cougars, 1969 til 1974.
Noen kritikere tviholdte at Charlotte kunne støtte et NBA-lag; en Sacramento Bee journalists spøkte: "Den eneste franschisen Charlotte kommer til å få er den med gyldne buer(McDonalds)". Derimot hadde Shinn ett ess i ermet; Charlotte Coliseum, en ny teknologisk arena under bygging som ville ha plass til nesten 24 000 tilskuere - den største basketball arena noensinne til å være hjemmebane for et NBA-lag. 5. april 1987 annonserte NBA kommissær David Stern at Charlotte hadde blitt gitt den 24 NBA franschisen, og ville ha et spilleklart lag i 1988. Andre franschiser ble gitt til Miami, Minneapolis-Saint Paul og Orlando.
Originalt skulle den nye basketball franschisen hete "Charlotte Spirit" men en navnekonkurranse bestemte navnet og Hornets vant fram. Navnet kommer fra byens harde motstand mot britisk okkupasjon under den amerikanske revolusjonen: den britiske kommandanten, Lord Cornwallis, refererte til Charlotte "et veritabelt vepsebol(Hornet's nest) av opprør".
Spillerstall
''Sist oppdatert 5. november 2012''
Blåsehull
Blåsehull er i biologisk sammenheng hvalens nese og nesebor som er lokalisert på toppen av hodet. Respirasjonen hos hval foregår utelukkende gjennom blåsehullet, ettersom tilpasningen til et liv i vann har gjort det anatomisk umulig for dem å puste gjennom munnen. Via evolusjonen har neseborene vandret fra snuten av dyret og bakover til toppen av hodet, slik at hvalene ikke lenger trenger å heve hodet over vannflaten for å puste. Fremdeles er hvalenes nesebor plassert fremme på snuten som hos andre pattedyr tidlig i fosterlivet, og det er mulig å observere hvordan de gradvis beveger seg bakover gjennom fosterets utvikling. Spermhvalen er imidlertid et unntak. Her befinner det venstre neseboret seg nesten helt framme på venstre side av snutens overside, mens det høyre ikke har noen ytre åpning i det hele tatt.
Tannhvaler har blåsehull med en enkelt åpning, mens bardehvaler har to åpninger. Hos førstnevnte er blåsehullet formet som en nymåneformet spalte med spissene pekende bakover. At de tilsynelatende kun har en enkelt åpning skyldes ingen sammensmeltning av de to opprinnelige åpningene, men at området rundt septum (neseskilleveggen) og neseborene er blitt omgitt av et tykt lag mykvev og er derfor ikke synlig ved første øyekast. Bardehvalenes blåsehull er formet som to parallelle spalter plassert i en baugformet forhøyning på toppen av hodet. Forhøyningen fungerer som en bølgebryter og beskytter åpningene når hvalene oppholder seg ved overflaten. Hos begge grupper forhindres vann i å trenge inn i blåsehullet ved at det holdes permanent lukket av en kraftig lukkemuskel referert til som en nasal plugg, bestående av muskel-, fett- og bindevev, som kun kan åpnes av muskelkraft, hvilket bare skjer i forbindelse med inn- og utånding. Denne pluggen inneholder noe mer fettvev hos tannhvalene enn hos bardehvalene, men er ellers generelt lik i bygningen.
Når hvalen kommer til overflaten etter et dykk blåser den ut gammel luft. I slike tilfeller kan blåsten stige opptil tolv meter eller mer. Blåsten består av gammel luft iblandet vannmolekyler som kondenseres når de kommer ut i friluft hvor temperatur og trykk er lavere. Dette ser ut som damp som stiger til værs. Hver enkelt hvalart har en distinkt blåst, men ikke alle er like tydelige. De største hvalene har gjerne også den kraftigste blåsten. I tidligere tider, da hvalfangst fortsatt ble drevet etter gamle metoder, var blåsten gjerne det først utkikken (personen som sto vakt for å se etter hval) fikk øye på.
Andre betydninger
Blåsehull kan som begrep også ha andre betydninger, eksempelvis blåsehull som dannes naturlige i naturen og blåsehull på ulike musikkinstrumenter.
Blåsehull i naturen kan for eksempel oppstå i klippeformasjoner langs kysten. Havets påvirkning på klippen kan føre til at det dannes naturlige grotter. Dersom grotten har en åpning i grottetaket vil denne (kunne) fungere som et naturlig blåsehull, om brenningene ruller inn i grotten på en slik måte at selve grotteåpningen tettes. I slike tilfeller vil vann og luft stige til værs, som en vann- og luftsøyle, under stort trykk gjennom blåsehullet i grottetaket. Lignende blåsehull kan også dannes i korallrev, spesielt på grundt vann.
Haplochromini
se tekst
Haplochromini er en gruppe ciklider. Mange er endemiske til Malawisjøen.
Judge Judy
Judge Judy er en amerikansk rettslig dokusåpe, med familierettsdommer Judith Sheindlin. Serien gikk på CBS fra 1996 til 2021. Den skildrer mindre rettslige tvister. Alle tvistene var reelle og dommen rettskraftig.
Sitater
Judge Judy har blitt kjent for å bruke en del faste uttrykk under rettssakene:
Elisas univers
Elisas univers er et norsk sjekkeprogram med Elisa Røtterud som gikk på TV3 i 2000. Innspillingen skjedde på Radisson SAS. Programmet ble sendt på mandager.
Premieren hadde relativt gode seertall og ble sett av 170 000. Etter dette falt seertallene noe og ble liggende på mellom 120 000 og 160 000.
Konsept
Elisas univers var et studiobasert sjekkeprogram med publikum i salen der de inviterte kandidatene på scenen fikk seg en overraskende flørt med en ukjent person. Deltagerne skulle også sjekke opp hverandre på nye måter for å finne ut hva fungerer og hva bør unngås når man prøver å få draget på noen. I tillegg ble et par fra publikum plukket ut til en kveld med opplevelser sammen, der kameraet fulgte «seansen» på kloss hold. Det var også muligheter for å møte igjen en tidligere flamme eller noen man hadde møtt en gang og som man ikke helt kunne glemme.
Sjøfartsmedisin
Sjøfartsmedisin er læren om de spesielle medisinske forhold som angår sjøfolk og livet ombord. Fagområdet kalles også maritim medisin. Helseforhold ombord er på mange måter særegne og spesielle. Sjøfolk utsettes for en rekke forhold som skiller arbeidsplassen fra virksomhet på land. Sjøfolk er ofte isolert fra hjemmet og familien over lengre tid. Sjøfolk bor på arbeidsplassen. Kontinuerlig utsettes sjøfolk for sjøgang, vibrasjoner, støy og forskjellige klimatiske forhold. I ekstreme situasjoner utsettes sjøfolk for havari og drukning. Sjøfolk er blant de arbeidsgrupper som har høyest sykelighet og dødelighet.
Elisas univers
Anmelderne
Programmet fikk hard medfart av anmelderne, og VGs anmelder var blant de krasseste. «En programleder som hverken kan te seg eller snakke tydelig, får en helt time til tøv!» og «''Plumpe vitser, plumpe selverkjennelser, plumpe replikker. Plumpe sjekkeforsøk''», var noe av det anmelderen skrev. Dagbladets anmelder var heller ikke begeistret og omtalte det som «nok et søplete sjekkeshow». Han mente imidlertid at programlederen klarte seg bra og gav programmet terningkast tre.
Sjøfartsmedisin
Sjøfartsmedisinen inkluderer deler av mange tradisjonelle fagmedisinske spesialiteter. Allmennmedisin og arbeidsmedisin er sentrale, men det er fra tid til annen også behov for akuttmedisinske kompetanse. Sjøfolk er som regel isolert fra ordinære helsetjenester. Det er likeledes ofte svært begrensede eller sterkt forsinket mulighet til å evakuere syke og skadede sjøfolk til normal behandling hos almenlege, spesialist eller på sykehus. På grunn av disse spesielle forhold ble telemedisin tidlig tatt i bruk for å hjelpe sjøfolk med helseproblemer. Radio Medico ble etablert som en døgnkontinuerlig rådgivningstjeneste allerede i 1949. Radio Medico ble etablert på Haukeland Sykehus og er nå en del av Norsk Senter for Maritim og Dykkermedisin (NFMDM). Fra fartøyer kan man kontakte Radio Medico for råd og assistanse via Rogaland radio eller Akuttmedisinsk kommunikasjonssentral (AMK).
På grunn av de spesielle forhold som råder ombord har det i lang tid blitt stilt spesielle helsekrav til sjøfolk. Det er fastsatt at sjøfolk må ha gyldig sjømannslegeattest før de kan mønstre på fartøy. Sjømannslegeattest utstedes av autoriserte sjømannsleger etter fullmakt fra Sjøfartsdirektoratet. Norsk Forening for Maritim Medisin er en forening for norske sjømannsleger.
Neches (elv)
Neches er en elv som renner nord-sør helt øst i Texas i USA. Den renner ut i Mexicogulfen like vest for grensa mot Louisiana. Den strekker seg totalt over 669 km fra nord til sør, og har et nedbørfelt på 25 926 km². Ved nedre løp ligger det viktige og vernede skogsområdet Big Thicket National Reserve. Utløpet er i samme lagunen som grenseelva Sabine renner ut i.
Beskrivelse
Neches munner ut nær Rainbow Bridge i Sabine Lake, som er et estuar. To store sjøer elvelåpet er dannet av demninger, Lake Palestine og Lake B. A. Steinhagen. En rekke byer ligger i elvens nedbørsfelt, som Evadale, Tyler, Lufkin, Silsbee, Beaumont, Vidor, Port Neches, Nederland, Groves og Port Arthur.
Den venstre sideelv Angelina River treffer på Neches ovenfor Lake B.A. Steinhagen.
UnderLake B.A. Steinhagen flyter elven gjennom den 390 km² store Big Thicket National Preserve. Dette er et viktig biosfærereservat. Det besøkersentrum ligger noen kilometer nord for Kountze ved U.S. Highway 69.
Port of Beaumont ligger ved Neches River ved Beaumont - mellom elvemunningen og Rainbow Bridge.
Saga kino
Saga kino er en kino i Vika i Oslo sentrum. Kinoen drives i dag av Nordisk Film Kino.
Kinoen ble åpnet 15. februar 1934. Den var tegnet av arkitektene Gudolf Blakstad og Herman Munthe-Kaas. Den hadde da én sal med parkett, galleri og losjer med til sammen 1345 plasser. I 1981 ble Saga ombygget til kinosenter med 6 saler. Sommeren 2007 ble Saga pusset opp.
Higher Class of Lush
Higher Class of Lush er en plate med den norske rockegruppa Howl fra 2007. Albumet ble gjenutgitt i 2008. Sjangeren er innenfor indierock og garasjerock.
Vegår
Vannet må forøvrig ikke forveksles med Vegårvann, et mindre vann beliggende lenger oppe i samme vassdrag.
Sagn
Sagnet sier at det var en mann som ble lyst fredløs, og var ikke fri før han overnattet én natt på hver eneste holme i Vegår. Etter 365 netter kom han tilbake, og derfor sier sagnet at det er 365 øyer og holmer i Vegår.
Fiske
Det avholdes årlig fiskefestival i Vegår, det er bestand av abbor, ørret, røye, krøkle og ål. Storørreten er også tilbake takket være målrettet kalking i over 20 år, da både abboren og ørreten var i ferd med å forsvinne på grunn av forsuret vann.
Vassdrag
Vegår er en del av Vegårvassdraget, som har et stort mangfold av kulturminner. En del av disse er bevart, spesielt møller, sagbruk og tømmerfløtningsanlegg. Vegårvassdraget ble vernet mot kraftutbygging i 1986.
Lenglingen
Lenglingen er en innsjø ved Sørli i Lierne kommune i Trøndelag fylke.
Drum and bass
Populariteten til sjangeren var på sitt kommersielle høydepunkt parallelt med andre dance sjangere, helt på slutten av 1990-tallet og utover på 2000-tallet.
Sjangeren har undersjangere som breakcore, ragga jungle, hardstep, darkstep, techstep, neurofunk, progressive drum and bass, liquid funk, jump up ogsambass.
Drum and bass har påvirket mange andre sjangre som hiphop, big beat, dubstep, house, trip hop, ambient musikk, techno og også jazz, rock og pop.
Geriljakrig
Geriljakrig kjennetegnes ofte ved at det er små styrker som tar overraskende eller uventede anslag, som sprengning, bakhold, ildoverfall og skarpskyting.
Mens en regulær avdeling kjemper med mer eller mindre fastsatte metoder, kan og må geriljakrig utkjempes med det en har for hånden eller som kan nås tak i underveis. Normal etterforsyning er ofte vanskelig. Mange geriljakrigførende parter er avhengig av å ta utstyr hos fienden for å opprettholde kampevnen.
Nasjonale frigjøringskjempere og terrorister benytter ofte geriljakrig som taktikk, da de sjelden har ressurser eller nok styrker til å kjempe en konvensjonell kamp.
Geriljakrig er en av de eldste formene for asymmetrisk krigføring. Under 2. punerkrig drev den romerske diktator Fabius Maximus og flere av hans etterfølgere i 217 f.Kr. og senere en geriljalignende utmattelseskrig (dog med regulære styrker) mot Hannibals hæravdelinger i Italia. De fremste bidragsyterne til moderne teorier om geriljakrig er blant andre Mao Zedong, Wendell Fertig, og Che Guevara. Mens asymmetrisk krigføring er den militære betegnelsen for geriljataktikk, blir det ofte omtalt som terrorisme eller frigjøringskamp.
Gerilja under 2. verdenskrig
Gerilja i større målestokk forekom særlig på østfronten. Sovjetisk og jugoslavisk gerilja er ofte kalt partisaner, mens den tilsvarende franske er kalt maquisstyrker.
Etymologi
Ordet geriljakrig er egentlig en pleonasme (småkrigskrig) som likevel er innarbeidet i Norge, siden gerilja i norsk oversettelse ikke bare kan betegne krigshandlingene, men også de styrker eller enheter som står bak, geriljaen.
Hipparchia (sommerfugl)
Hipparchia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Levevis
Disse artene finnes gjerne på steinete, tørre steder slik som svaberg og klipper ved kysten. Larvene lever på gress (Poaceae).
Utbredelse
Slekten er utbredt i Europa og den nordlige delen av Asia.
Eksterne lenker
Hipparchia
Gehnäll Persson
Gehnäll Persson (født 21. august 1910, død 16. juli 1976) var en svensk rytter som deltok i de olympiske leker 1948 i London, 1952 i Helsingfors og 1956 i Stockholm.
Persson var med på det svenske laget som i utgangspunktet vant dressurkonkurransen over 100 poeng foran Frankrike under Sommer-OL 1948 i London. Sekretæren i det internasjonale rytterforbundet hadde imidlertid lagt merke til at Persson red i sersjants uniform til tross for at han var påmeldt som offiser. Dette førte til en protest som gjorde at Sverige ble diskvalifisert og fratatt gullmedaljen åtte måneder senere. Fire år senere ble Persson olympisk mester i hestesport under Sommer-OL 1952 i Helsingfors. Med hesten «Knaust» var han med på det svenske laget som vant lagkonkurransen i dressur foran Sveits og Tyskland. De andre på laget var Henri Saint Cyr på «Master Rufus» og Gustaf Boltenstern på hesten «Krest».
Fire år senere, under Sommer-OL 1956 i Stockholm, vant han en ny gullmedalje med de samme rytterne på laget i lagkonkurransen i dressur.
Chloe
Chloe eller Kloe er et kvinnenavn som betyr «ungt grønt skudd» på gresk, χλόη (khlóē), og var et av de mange tilnavnene til gudinnen Demeter i gresk mytologi. Navnet er også brukt i Bibelen (Paulus' første brev til korinterne).
Seksjon IR
Seksjon IR er en avrusningsenhet tilhørende Akershus universitetssykehus. Institusjonen tilbyr avrusning og kartlegging til personer over 18 år som har et hovedmisbruk av illegale rusmidler, derav navnet Seksjon IR (illegale rusmidler). Institusjonen har døgndrift 365 dager i året. Avdelingen har ikke en akutt mottaksfunksjon. Innleggelser skjer på dagtid etter henvisning. Ahus har også et tilbud, Klosteret, for personer som er avhengig av alkohol og medikamenter.
Chloe
Utbredelse
Chloe har vært et populært navn i USA fra rundt år 2000.
Seksjon IR
Historisk bakgrunn
Institusjonen ble etablert på Nordbyhagen i Lørenskog i 1991 som et skadereduserende tiltak i forbindelse med HIV-epidemien blant rusmiddelavhengige. I forbindelse med bygging av nytt sykehus (Ahus) ble Seksjon IR midlertidig flyttet til Skedsmokorset. I april 2011 flyttet Seksjon IR tilbake Nordbyhagen i Lørenskog. Den nye avdeling er etablert som en tredelt enhet med totalt 17 plasser. Deler av enheten, med to senger, vil da være tilrettelagt for å ta i mot pasienter innlagt på tvang i henhold til Helse- og omsorgstjenesteloven.
Chloe
Utbredelse
Chloe er et vanlig navn i mange fransk- og engelsktalende land. Navnet er spesielt utbredt i Australia og Irland.
Seksjon IR
Historisk bakgrunn
Avdelingen har siden etablering endret navn flere ganger. Tidligere navn har vært Rusakutten og Enhet for stoffmisbrukere.
Chloe
Kjente personer med navnet
Personene i listen er ordnet kronologisk etter fødselsår.
Euskaltel-Euskadi
Euskaltel-Euskadi er et sykkellag som er sponset av det baskiske telekommunikasjons-selskapet Euskaltel og fungerer som et uoffisielt baskisk landslag. Sykkellaget får også en del økonomisk støtte fra den baskiske regjeringen, noe som viser at Euskaltel-Euskadi er meget populære i Baskerland.
Laget har sitt hovedkvarter i den lille byen Durango i den baskiske regionen Viscaya. Det var også her at laget i 1994 ble stiftet av Miguel Madariaga, som forøvrig fortsatt er sportsdirektør. Baskerland er det området i verden det er flest syklister per innbygger, og målet var å skape et sykkellag kun bestående av baskere. Denne filosofien har de vært tro mot, noe som har gjort laget svært populært i Baskerland. Laget, som het Euskadi da det startet opp, slet i starten med økonomien. Etter noen år var gjelden på hele 69 millioner pesetas, siden en stor sponsor uteble. I 1997 kom telekommunikasjons-giganten Euskaltel på banen og den økonomiske situasjonen bedret seg betraktelig. Siden da har Euskaltel gitt laget stor økonomisk trygghet, mens laget har gitt Euskaltel og Baskerland mange store seiere og øyeblikk. Gjennombruddssesongen på det aller høyeste nivået kom i 2003 da Haimar Zubeldia og Iban Mayo ble nummer 5 og 6 i Tour de France, og Iban Mayo vant den åttende etappen til L'Alpe d'Huez. Gode resultater har fortsatt å komme, noe som har ført til at Euskaltel-Euskadi er Pro Tour rangert, altså blant de 20 beste lagene i verden. I 2006 kom nyheten om at Euskaltel fornyet sin sponsoravtale med laget fram til 2008.
Etter 2013-sesongen ble laget lagt ned.
Gautelisvatnet
Gautelisvatnet (nordsamisk: Guovdelisjávri) er en innsjø på grensen mellom Norge og Sverige. Den norske delen, som utgjør det aller meste av arealet, ligger i Narvik kommune i Nordland fylke.
Frode Rønli
Frode Rønli, også kjent som «Froddi» eller «Froddien», (født 9. november 1951, død 6. november 2022 ) var en norsk musiker og vokalist i bandet Stavangerensemblet. Rønli ble spesielt kjent for sin energiske opptreden på scenen og sin spesielle måte å fremføre og tolke tekster på, både tekster på Stavanger-dialekt og på engelsk.
Rønli hadde erfaring fra flere lokale band da han ble hentet inn som vokalist av Stavangerensemblet rundt 1976. Blant annet var han energisk frontfigur i Froddies Hot Five. Med Rønlis inntreden ble ensemblets musikkstil lagt om fra eksperimentell instrumentalmusikk til renere rock, og etter hvert til egenkomponert musikk på dialekt.
I tillegg til Stavangerensemblet bidro han som vokalist for andre artister, blant annet med Vamp på sangen «Skjedå sjel» fra albumet En annen sol, «Husmannspolka» i duett med Mia Gundersen på hyllest-albumet Med blanke ark – Sanger av Alf Prøysen, og «Sammen for livet» med Forente Artister, hvor han hadde hovedstemmen på et av refrengene.
Han mottok Sandnes kommunes kulturpris for 2022.
Big Black River
Big Black River (engelsk) er ei elv som renner nord-sør i delstaten Mississippi, i USA. Den er ei stor sideelv til Mississippi, og er rundt 531 km lang. Vassdragets totale nedbørfelt er på 8 800 km².
Trondheim Elektroniske Kunstsenter
Trondheim Elektroniske Kunstsenter (TEKS) er en ideell stiftelse opprettet i 2002 i Trondheim av kunstneren Espen Gangvik. Stiftelsen har som formål å fremme elektronisk kunst innenfor alle fagfelt, lokalt og nasjonalt. TEKS er et ressurs- og kompetansesenter for kunstnere som benytter seg av digitale og elektroniske verktøy.
Stiftelsen initierer og gjennomfører kunstneriske produksjoner og prosjekter, driver formidling og kompetanseheving gjennom kurs og workshops, og arrangerer eller er medarrangør for ulike kulturelle tiltak i regionen. Stiftelsen er IT-konsulent for kulturinstitusjoner, samt administrerer e-post lister og webhotell for kulturprosjekter.
Med utgangspunkt i Trondheim som nasjonalt teknologisk senter prioriterer stiftelsen å samordne lokale ressurser og kompetanse, blant annet gjennom oppbygging av et inter-institusjonelt nettverk. Ved å prioritere tverrfaglige samarbeidsprosjekter med relevante utdannings- og forskningsmiljøer utvikles og realiseres kunstneriske prosjekter.
TEKS arrangerer Trondheim Matchmaking, en årlig internasjonal festival for ny teknologi og elektronisk kunst. Festivalen er en arena og møteplass for presentasjon av innovative idéer og kunstneriske prosjekter, et sted for å ivareta og utvikle kompetanse og ressurser.
Stiftelsen er medlem i PNEK, Produksjonsnettverk for Elektronisk Kunst.
Incheons undergrunnsbane linje 1
Incheon undergrunnsbane linje 1 er en undergrunnslinje, som er en del av Incheons undergrunnsbane.
Prøvedrift på linje 1 startet i mars 1999 etter seks års byggearbeider og ble det fjerde undergrunnsbanesystemet i Sør-Korea etter Seoul, Busan og Daegu da det åpnet i oktober samme år. Linje 1 løper nord-sør, og fra den nordlige Gyeyang undergrunnsstasjon til International Business District undergrunnsstasjon i sør tar en normal tur 54 minutter. Fra Gyeyang er det mulig med overgang til AREX som er flytoget mellom Seoul og flyplassene Gimpo- og Incheon internasjonale lufthavn. Bare de to nordligste stasjonene, Gyeyang og Gyulhyeon ligger over bakken. Ved Gyulhyeon stasjon ligger undergrunnsbanens eneste togdepot med administrasjon og verksteder.
Bupyeong undergrunnsstasjon er et overgangspunkt til Korail og det øvrige jernbanenettet i landet, men også til Seouls undergrunnsbane. Etter siste utvidelse er linje 1 29,4 km lang, hvorav 1,7 km på bakkenivå.
Historie
En ny forlengelse på 10,9 km nordover fra Gyeyang undergrunnsstasjon mot Gumdan New City er under utbygging, og planlegges ferdigstilt i 2011.
Stasjoner
Listet med den nordligste øverst og deretter mot sør.
Tim Krul
Timothy Michael «Tim» Krul (født 3. april 1988) er en nederlandsk fotballspiller som spiller for den engelske klubben.
Krul vokste opp i Haag der han begynte å spille fotball for HVV Ras, og senere for ADO Den Haag. Ved siden av fotballkarrieren avsluttet han også en yrkesfaglig utdannelse. I Europamesterskapet i mai 2005 (under 17) spilte han for Nederland, og gjorde dette så godt at utenlandske klubber la merke til ham. 19. juli 2005 ble det kjent at den engelske klubben Newcastle United hadde inngått en kontrakt på tre år med Krul. I verdensmesterskapet for under 17 som fant sted i Peru i 2005 spilte han da Nederland tok bronsemedaljen da de slo Tyrkia i kampen om 3.-plassen med 2–1.
For Newcastle spiller Tim Krul med trøye nummer 1, og han begynte å spille med førstelaget i 2006 under manager Glenn Roeder. Sin først opptreden som senior fant sted i en treningskamp mellom Newcastle og PSV Eindhoven som ble spilt 29. juli 2006. En kamp Newcastle tapte. I løpet av sesongen 2005/06 spilte han ikke for Newcastles A-lag.
Kruls debut for a-laget i UEFA-cupen mot Palermo, grunnet skader hos Shay Given og Steve Harper. Newcastle vant kampen 1–0.
Den 13. juni 2007 undertegnet Krul en fireårskontrakt med Newcastle United.
Cold Water Music
Cold Water Music er en plate med Howl fra 2010. Albumet ble produsert av Mattias Glavå.
Tim Krul
Den 3. august 2007 signerte Krul en utlånskontrakt med den skotske klubben Falkirk FC. Den strakk seg til 1. januar 2008. Denne avtalen ble utvidet i januar og strakk seg frem til sesongslutt. 21. november samme år gikk han på utlån til Carlisle United FC, men returnerte til Newcastle i januar 2009.
I juli 2010 tegnet han en ny fire-års kontrakt med Newcastle.
Landslaget
Han ble tatt ut i s EM-tropp til EM i fotball 2021.
Louis Blériot
Louis Blériot (født 1. juli 1872, død 1. august 1936) var en fransk ingeniør og oppfinner som gjennomførte den første flyvning over noen distanse med åpent vann, da han krysset Den engelske kanal 25. juli 1909.
Tidlige år
Blériot ble født i Cambrai, og studerte ingeniørfag ved École centrale de Paris. Han ble tidlig interessert i flyvning, og i 1900 bygde han en motordreven farkost som ble kalt «ornikopter», hvis hensikt var å skulle kunne fly ved å flakse med vingene som fugler. Han erfarte det samme som andre som hadde prøvd seg med ornikoptere tidligere. Eksperimentet var mislykket, men han fortsatte å arbeide med planer om en praktisk flyvemaskin.
Blériot-Voisin Company
I løpet av 1903, gikk Blériot i kompaniskap med en annen flykonstruktør, Gabriel Voisin, og dannet Blériot-Voisin Company. Sammen bygde de et glidefly med pongtonger, som fløy i løpet av 1905. De utviklet også en to-dekker utstyrt med en Antoinette-motor. Kompanjongene skilte lag i 1906 og Blériot begynte å bygge sine egne fly.
Endekkere
Etter at lettere motorer ble tilgjengelige, slike som Gnome-motoren, utviklet han fly av ulike typer og varianter fra drager til Canard endekkere (Canard-fly har styreflaten foran). Hans første vellykkede fly Blériot V var en endekker. Flyet fløy i 1907, men havarerte og ble oppgitt.
Den engelske kanal
Da londonavisen Daily Mail satte opp en pris på 1 000 pund til den første som kunne krysse Den engelske kanal, fattet Blériot interesse, og det oppmuntret ham til å utvikle sin fjerde en-dekker, det første virkelige vellykkede fly, som fikk betegnelsen Blériot XI. Etter å ha satt en europeisk utholdenhetsrekord på 36 minutter og 55 sekunder og vunnet en flykonkurranse, følte Blériot seg trygg på at han kunne legge ut på å krysse kanalen. Den 25. juli 1909 gjennomførte han turen fra Calais til Dover på 37 minutter. Franskmennene jublet, men britene følte at de nå plutselig var blitt sårbare for angrep fra den andre siden av kanalen.
Tre år senere krysset en kvinne, Harriet Quimby kanalen med fly den 16. april 1912,
Flyprodusent
Etter kryssingen av Den engelske kanal konsentrerte Blériot seg om konstruksjon og produksjon av fly. Han startet først, i 1913 en flyskole i Buc og han ble president for et nystartet selskap Société pour les Appareils Deperdussin i 1914. Det ble senere til Pour l'Aviation et ses Dérivés (SPAD) som snart ble en av Frankrikes ledende produsenter av jagerfly. I løpet av første verdenskrig bygde SPAD mer enn 5 600 fly for Frankrike og eksporterte noen til England og andre land som ikke var i krig med Tyskland. Han startet også en flyskole i Paris like før første verdenskrig og på flyplassene ved Brooklands og Hendon startet han en flyfabrikk i England i 1917.
Død
Etter krigen dannet Blériot sitt eget selskap, Blériot-Aéronautique for å utvikle sivile transportfly, Han døde i Paris in 1936 og er gravlagt ved Cimetière des Gonards i Versailles.
Nordmannen Tryggve Gran var elev ved Blériots flyskole i Paris og fikk sitt sertifikat derfra. Det var med et fly av samme type, Blériot XI, Blériots kanalfly som Gran brukte da han krysset Nordsjøen den 30. juli 1914. Gran hadde imidlertid utstyrt flyet sitt med en ekstra bensintank, i tillegg til flyteputer i skroget, slik at han kunne holde seg flytende i Nordsjøen om han ble nødt til å nødlande på havet. Det ble bygd kopier av Blériots XI i Stockholm. Flyet fikk navnet Thulin A etter den svenske flykonstruktøren.
Jonni Myyrä
Joonas «Jonni» Myyrä (født 13. juli 1892, død 22. januar 1955) var en finsk spydkaster. Hans deltok for første gang i OL i Stockholm 1912, der han ble nummer 8 i spydkast.
Under OL 1920 i Antwerpen vant han gull foran tre landsmenn, og forsvarte tittelen under OL 1924 i Paris. Han deltok ikke i 1928, da han tidligere hadde reist til USA på grunn av økonomiske problemer i hjemlandet. Han kom aldri tilbake til Finland, og døde i San Francisco i 1955. Under OL 1920 i Antwerpen kom han på tolvteplass i diskos og i femkampen kom han på nittende og sisteplass, han deltok i kun en øvelse.
Speedometer
Det første patenterte speedometeret ble oppfunnet i 1888 av Josip Belušić, og var elektrisk drevet. Det ble patentert i Wien, og presentert på den store verdensutstillingen i Paris i 1889, sammen med blant annet Eiffeltårnet.
Speedometer i biler er oftest for lavt justert, slik at de viser 80 km/t når bilen kjører fra 68 til 76 km/t. Slike feiljusteringer kan gi forskjell i oppfatning av farten mellom den som kjører foran i en kø og de som kjører bak, med farlige forbikjøringer som mulig resultat. Ifølge kjøretøyforskriften skal fartsmåleren ikke vise mindre hastighet enn den virkelige.
Simon Fuller
Simon Fuller (født 17. mai 1960) er en engelsk plate- og TV-produsent som er best kjent som manager for Spice Girls og S Club 7, og som skaperen av So You Think You Can Dance og Idol, med den originale Pop Idol og over 50 andre versjoner inkludert American Idol, Canadian Idol og World Idol.
Speedometer
I et fly er fartsmåleren en trykkmåler som måler forskjellen mellom dynamisk og statisk trykk. Farten som vises er flyets fart i den aktuelle luftmassen. Det må korrigeres for trykk, vindhastighet og vindretning, for å måle relativ hastighet i forhold til terrenget (kartet).
I båt brukes knop som enhet og måles ved enten vanntrykksmotstand eller en skovel for å få farten gjennom vannet som påvirkes av strømmer. I tillegg brukes ofte GPS for å få speed over ground.
Batman vender tilbake
Batman vender tilbake (originaltittel: Batman Returns) er en amerikansk superheltfilm om Batman fra 1992 regissert av Tim Burton. Dette er den andre filmen i Batman-serien og slik som den første spilles hovedrollen av Michael Keaton. Andre sentrale roller spilles av Danny DeVito, Michelle Pfeiffer og Christopher Walken.
Batman vender tilbake ble en stor publikumssuksess. Den er en oppfølger til Batman (1989).
Handling
I mellomtiden oppdager Maxs sekretær, Selina Kyle, hans onde planer. Dette oppdages imidlertid av Max og hun utsettes for et drapsforsøk, men overlever og gjenoppstår deretter som Catwoman. Med sine overmenneskelige evner setter hun i gang et hevntokt mot sin tidligere sjef og hans lakeier.
Batman skjønner at noe alvorlig er i gjære i byen, men får problemer med å se hvem som er venn og hvem som er fiende. I tillegg blir Selina forelsket i Batmans alter ego, Bruce Wayne.
Popularitet og økonomi
Produksjonskostnadene var på ca $80 millioner.
Anmelderne
Filmen ble forholdsvis godt mottatt av anmelderne, noe som gjenspeiles i at den har oppnådd 78 % på Rotten Tomatoes. Den amerikanske filmkritikeren Roger Ebert gav den kun 2 av 4 stjerner. Leonard Maltin gav den også 2 av 4 stjerner.
VG og Dagbladet gav den terningkast fire, mens Dagsavisen gav den tre.
Priser og nominasjoner
Den vant en Saturn Award for beste sminke (samt ytterligere tre nomineringer). Den ble i tillegg nominert til to Oscar og to BAFTA (i kategoriene beste sminke og spesial effekter), samt Hugo-prisen, tre MTV Movie Awards og en Razzie Award (Danny DaVito).
Gyeyang undergrunnsstasjon
Gyeyang undergrunnsstasjon er den nordligste stasjonen på linje 1 på Incheons undergrunnsbane. På stasjonen er det mulighet for å ta overgang til AREX, som er flytoget mellom Seoul og flyplassene Gimpo- og Incheon internasjonale lufthavn.
Stortingskomité
En stortingskomité er en intern arbeidskomité i Stortinget. Stortinget har i sitt arbeide delt saksområdene mellom ulike komiteer. Siden 2005 følger ikke komitéinndelingen lenger departementsstrukturen i regjeringen, slik den hadde gjort frem til da.
Stortingskomiteene forbereder sakene før de behandles formelt i Stortinget i plenum. Plenumsbehandlingen innebærer at man diskuterer en innstilling fra komiteen.
De faste fagkomiteene er:
Andre komiteer er:
Agustín Yáñez
Agustín Yáñez (født 1904 i Guadalajara, Jalisco, død 1980 i Mexico by) var en anerkjent meksikansk forfatter og politiker som var guvernør i delstaten Jalisco og minister i presidentperioden til Gustavo Díaz Ordaz.
Yáñez ga ut flere bøker, og i 1952 ble han medlem av Academia Mexicana de la Lengua. I 1973 mottok han utmerkelsen Premio Nacional de las Letras. Han studerte juss ved Escuela de Jurisprudencia de Guadalajara og filosofi ved Universidad Nacional Autónoma de México (UNAM). Han holdt flere lærerstillinger gjennom hele livet, og var professor ved Escuela Normal para Señoritas de Guadalajara fra 1923 til 1929, i Preparatoria José Paz Camacho fra 1926 til 1929 og ved Preparatoria de la Universidad de Guadalajara fra 1931 til 1933.
Flekket knurremalle
Flekket knurremalle er en art i gruppen maller. Det er en ferskvannsfisk som blir ca. 11-15 cm lang og 20-30 år gammel.
Aabenraa Fjord
Aabenraa Fjord er en 10 km lang og 3-4 km bred fjord, i den sydvestlige enden av Lillebælt med halvøyen Løjt Land mod nord, vestligst ligger byen Aabenraa, og syd for byen varmeverket Enstedverket med Nordeuropas største kull- og oljehavn som er 16-18 meter dyp. I sydøst avgrenses fjorden av halvøyen Varnæs Hoved, som også markerer innseilingen til Als fjord. Fjorden er opp til 45 meter dyp, omgitt av bratte, skogkledde bakker langs stranden.
Eberhard von Vegesack
Eberhard Ernst Gotthard von Vegesack (født 29. mars 1763 i Rostock, død 30. oktober 1818 i Stockholm) var en svensk offiser.
Han flyttet med foreldrene til Stockholm i 1777, og to år senere ble han pasje for Gustav III. 21 år gammel ble han utnevnt til kornett ved Livregimentet, og tjenestegjorde i den finske krigen fra 1788. I 1811 ble han utnevnt til generalløytnant, og under det norske felttoget i 1814 ledet han de svenske styrkene i Østfold. Etter krigen var han generalinspektør for Hæren fram til sin død.
Presidentvalget i El Salvador 2009
Presidentvalget i El Salvador 2009 ble avholdt i El Salvador 15. mars 2009. Valget ble vunnet av den sosialistiske kandidaten Mauricio Funes, som fikk 51,29% av stemmene. Han representerer partiet FMNL. Hans motkandidat var den konservative Rodrigo Ávila, leder for ARENA. Den daværende presidenten i landet, Antonio Saca, representerer ARENA.
Funes overtok som president fra 1. juni 2009.
Dager før valget var det jevnt, med et lite forsprang til ARENA. Likevel så det dagen etter valget ut til at Funes vant. Med 91,1% av stemmene telt hadde Funes 51,3% av stemmene mens Ávila hadde fått 48,7%.
Resultat
Det endelige valgresultatet ble følgende: